Qazim Laçi

**Qazim Laçi** (lindur më 19 janar 1996) është një futbollist profesionist shqiptar i cili luan si mesfushor për klubin turk Çaykur Rizespor dhe kombëtaren shqiptare.

Laçi u rrit në Greqi dhe e nisi karrierën e tij si profesionist me Olympiacosin, duke shpenzuar vitet e para në huazim në klube të ndryshme në Greqi. Në vitin 2018, ai firmosi në Francë me Ajaccion, duke ndihmuar klubin të ngjitej në Ligue 1 për sezonin 2021–22. Në vitin 2022, Laçi firmosi me Sparta Pragën, duke fituar kampionatin dhe kupën në sezonin e parë.

Laçi bëri debutimin e tij me ekipin kombëtar në vitin 2020. Para kësaj, ai kishte luajtur me disa ekipe të moshave. Ai ka përfaqësuar ekipin në UEFA Euro 2024.

## Karriera me klube
### Vitet e hershme
Laçi ka lindur në Peshkopi nga një familje me origjinë nga Laçi. Ata u zhvendosën në Greqi kur Laçi ishte ende i vogël, duke jetur në qytetin Galatsi. Aty ai hodhi hapat e parë në futboll, duke u bërë pjesë e akademisë së Olympiacosit.

Në sezonin 2013–14, Laçi luajti me ekipin nën-19 në edicionin e parë të UEFA Ligës së të rinjëve. Ai u aktivizua në pesë ndeshje, me ekipin që u eliminua në fazën e grupeve. Ai ishte protagonist në edicionin e ardhshëm, duke shënuar kundër Malmös dhe një dygolësh kundër Juventusit.

### Olympiacos
Laçi u thirr për herë të parë në ekipin e parë në prill 2015 për ndeshjen gjysëm-finale të kupës kundër Apollon Smyrni. Ai nuk u aktivizua në këtë ndeshje. Ai u thirr edhe në disa raste të tjera, por sërisht pa mundur të debutojë. Debutimi i tij erdhi zyrtarisht më 3 shkurt 2016 në ndeshjen çerek-finale të kupës kundër Asteras Tripoli, duke u aktivizuar si zëvëndësues në minutat shtesë.

Më 16 qershor 2016, Laçi u huazua për një sezon te klubi qiprioit APOEL. Pas gjashtë muajsh, gjatë së cilës ai nuk u aktivizua në asnjë ndeshje zyrtare, Laçi u rikthye te Olympiacos. Menjëherë pas rikthimit, ai u huazua sërisht, këtë herë te Levadiakos. Gjatë gjysmës së dytë të sezonit 2016–17, Laçi u aktivizua në 10 ndeshje në Super Ligën Greke.

### Ajaccio
Në korrik 2017, Laçi u huazua te AC Ajaccio deri në përfundim të sezonit 2017–18. Ai shënoi golin e parë në Francë në ndeshjen e tij të tretë, duke shënuar në Ligue 2 kundër Paris FC, pasi kishte hyrë në fushë si zëvëndësues; Ajaccio fitoi 2–0.

Në qershor 2020, Laçi firmosi një kontratë të re tre-vjeçare me klubin.

### Sparta Praga
Më 29 dhjetor 2022, Laçi u transferua në Çeki te Sparta Praga.

## Karriera ndërkombëtare
### Të rinjtë
Laçi e nisi karrierën e tij ndërkombëtare me ekipin nën-17 në tetor 2012. Ai u thirr nga trajneri Džemal Mustedanagić për të marrë pjesë në kualifikueset e UEFA Kampionatit Evropian 2013. Ai luajti vetëm një ndeshje në grup, kundër Hungarisë. Në maj 2014, Laçi u thirr për herë të parë në ekipin nën-19 nga trajneri Foto Strakosha për një ndeshje miqësore kundër Italisë. Pas kësaj, ai luajti si titullar në kualifikueset e UEFA Kampionatit Evropian nën-19 2015 nën drejtimin e trajnerit Altin Lala. 

Në mars 2015, Laçi u thirr në ekipin nën-21 nga trajneri Skënder Gega për ndeshjen kualifikuese të UEFA Kampionatit Evropian nën-21 2017 kundër Lihtenshtajnit. Megjithatë, ai nuk debutoi për shkak dëmtimi. Debutimi i tij erdhi më 3 shtator në barazimin 1–1 kundër Izraelit. Mē 16 nëntor, Laçi shënoi golin e parë me ekipin nën-21 në fitoren 2–0 kundër Lihtenshtajnit. Shqipëria e mbylli Grupin 4 në vendin e 4të me 12 pikë, duke mos u kualifikuar në turnament.

Më 27 mars 2017, Laçi ishte kapiten për herë të parë në fitoren 2–0 në miqësoren kundër Moldavisë.

### Ekipi i parë
Më 7 shtator 2020, Laçi bëri debutimin e tij me kombëtaren shqiptare në humbjen 1–0 kundër Lituanisë në UEFA Ligën e Kombeve. Ai shënoi golin e parë ndërkombëtar më 8 shtator 2021 në fitoren 5–0 kundër San Marinos në kualifikueset e FIFA Kupës së Botës 2022.

Në maj 2024, Laçi ishte një nga 26 futbollistët e thirrur nga trajneri Sylvinho për të marrë pjesë në UEFA Euro 2024. Në ndeshjen e dytë të grupit, Laçi luajti si titullar dhe shënoi brënda dhjetë minutash, duke ndihmuar Shqipërinë të merrte një barazim 2–2 kundër Kroacisë. Shqipëria e mbylli grupin në vendin e fundit me vetëm 1 pikë.

## Statistikat e karrierës
### Klube
#### Golat me kombëtaren
:*Rezultatet e Shqiperisë të listuara të parat, kolonat e golave tregojnë rezultatin pas çdo goli të shënuar nga Laçi.*
*Liga e Parë Çeke: 2022–23, 2023–24
*Kupa e Republikës Çeke: 2023–24

## Referime 
## Lidhje të jashtme
*Qazim Laçi – Rekordi në kompeticionet e UEFAs
*Qazim Laçi te Federata Shqiptare e Futbollit